ভুলে ভরা পোস্টার নিয়ে বিতর্ক, বিজেপি নেতাদের ক্ষোভ সল্টলেকে

কলকাতা: সল্টলেকের (Saltlake) বিজেপি (BJP) রাজ্য কার্যালয়ে স্বাধীনতার পর থেকে পশ্চিমবঙ্গে দলের লোকসভা ও বিধানসভা আসনের ইতিহাস তুলে ধরে একটি পোস্টার লাগানো হয়েছে। তবে সেই পোস্টার ঘিরেই দেখা দিয়েছে বিতর্ক। কারণ, সেখানে রাজ্যের একাধিক প্রাক্তন বিজেপি নেতা ও জনপ্রতিনিধির নাম বাদ পড়েছে বলে অভিযোগ।

পোস্টারে বিজেপির অর্জন সংক্রান্ত তথ্য টানানো হলেও তাতে প্রাক্তন কেন্দ্রীয় মন্ত্রী তপন সিকদার, প্রাক্তন সাংসদ জলু মুখার্জি এবং প্রাক্তন রাজ্য সভাপতি দিলীপ ঘোষ–এর নাম নেই। এমনকী তপন সিকদার ও জলু মুখার্জি কখন জিতেছিলেন এবং কেন্দ্রীয় মন্ত্রী হিসেবে দায়িত্ব নিয়েছিলেন, সেই তথ্যেরও উল্লেখ করা হয়নি।

আরও পড়ুন: শক্তি হারালেও মন্থা’র প্রভাব বাংলাতে, কোন জেলায় কী অবস্থা?

এই ভুলে ক্ষুব্ধ রাজ্যের একাংশের বিজেপি কর্মী ও পুরনো নেতারা। তাঁদের প্রশ্ন, “দলের ইতিহাস নিয়ে এমন অবহেলা কীভাবে হতে পারে?” এক প্রবীণ নেতা বলেন, “এই পোস্টার যেন দলের আত্মপরিচয় নিয়েই মশকরা।”

দলের ভেতরে ক্ষোভের ঢেউ ছড়ালেও, এখনও পর্যন্ত রাজ্য নেতৃত্বের তরফে কোনও আনুষ্ঠানিক প্রতিক্রিয়া মেলেনি। অনেকেই অবাক, রাজ্য সভাপতি শমীক ভট্টাচার্যর উপস্থিতিতে কীভাবে এমন তথ্যগত ভুল নজর এড়িয়ে গেল।

দেখুন আরও খবর: