সল্টলেকে বহু পুরনো ট্যাঙ্ক মেরামতির কাজ শুরু হল

সল্টলেক–  সল্টলেকের (Salt Lake) তিনটে সেক্টরে  ১৬টি জলের ট্যাঙ্ক (Water Tank) বেশ কিছু জলের ট্যাঙ্কে ফাটল ধরেছিল। বহু পুরনো হয়ে গেছিল সেইসব ট্যাঙ্ক, সেগুলি বিধান নগর পুর  নিগম (Bidhan Nagar Municipal Corporation) পক্ষ থেকে সংস্কারের কাজ শুরু করা হয়েছে। এই মেরামতিতে খরচ হবে আনুমানিক ৮ কোটি টাকা।  এই মেরামতির কাজ শুরু হয়েছে। এর ফলে ডোম রিপেয়ার থেকে পাম্প ক্যাপাসিটি বৃদ্ধি পাবে।

সল্টলেকের একাধিক ওভারহেড জলাধারে ‘নিউ লুক’ আনার উদ্যোগ নিয়েছে কর্তৃপক্ষ। বছর শেষের আগেই এই ট্যাঙ্কগুলোর ডোম স্ল্যাব পুনর্নির্মাণ, কাঠামোগত জ্যাকেটিং এবং পাম্পিং ক্যাপাসিটি বাড়ানোর মতো গুরুত্বপূর্ণ সংস্কারকাজ সম্পন্ন করার লক্ষ্য নেওয়া হয়েছে।

পুরসভা সূত্রে খবর, পুরনো জলাধারগুলোর সাম্প্রতিক সেফটি অডিটে ফাটল, স্টিল করোজন এবং অন্যান্য কাঠামোগত দুর্বলতা ধরা পড়ে। সেই কারণেই ধাপে ধাপে আপগ্রেডেশন ও স্ট্রেংথেনিং–এর ওপর জোর দিয়েছে প্রশাসন। কর্মকর্তাদের মতে, এই মেরামত ও আধুনিকীকরণ শেষ হলে সেক্টর–ওয়ান, টু এবং থ্রির জলচাপ ও সরবরাহের স্থায়িত্ব—দুটিই উল্লেখযোগ্যভাবে উন্নত হবে বলে আশা করছেন বাসিন্দারা।

আরও পড়ুন-  SSC শিক্ষক নিয়োগে ১০ নম্বর নিয়ে বৈষম্য! মামলা দায়ের হাইকোর্টে

প্রসঙ্গত, ট্যাঙ্কগুলি মেরামতি না করলে তা ঝুঁকির কারণ হয়ে যাচ্ছে বলে মনে করছে পুরসভা। ২০২০ সালে একবার ট্যাঙ্ক বিপর্যয় ঘটেছিল। সেইসময় সল্টলেকের সিসি ব্লকে একটি পানীয় জলের ট্যাঙ্ক ভেঙে দুর্ঘটনা ঘটে। দীর্ঘদিনের রক্ষণাবেক্ষণের অভাবেই ট্যাঙ্কটি ভেঙে পড়ে বলে জানা যায়। যদিও এই ঘটনায় হতাহতের কোনও খবর পাওয়া যায়নি। তবে এটি এলাকায় ব্যাপক আতঙ্ক ছড়িয়েছিল। এই ঘটনার আর পুনরাবৃত্তি চায় না পুরসভা।

দেখুন আরও খবর-