বিকাশ ভবন অভিযানে পশ্চিমবঙ্গ, কলেজ অস্থায়ী শিক্ষাকর্মী মঞ্চ

সল্টলেক: নির্দিষ্ট বেতন কাঠামো (Permanent Salary Structure) ও ৬০ বছরের কাজের নিরাপত্তার দাবিতে রাজপথে নামলেন অস্থায়ী শিক্ষাকর্মীরা। সোমবার বিকাশ ভবন অভিযানে শামিল হলেন পশ্চিমবঙ্গ, কলেজ অস্থায়ী শিক্ষাকর্মী মঞ্চ। হাতে পোস্টার নিয়ে একগুচ্ছ দাবিতে অভিযানে নামেন তাঁরা। সল্টলেকের করুণাময়ী মেট্রো স্টেশন (Karunamoyee Metro Station) বিকাশ ভবন অভিযানে পা মেলালেন তাঁরা।

সোমবার সল্টলেকের করুণাময়ী মেট্রো স্টেশন (Karunamoyee Metro Station) থেকে মিছিল করে বিকাশ ভবন অবধি যান পশ্চিমবঙ্গ, কলেজ অস্থায়ী শিক্ষাকর্মীররা। একগুচ্ছ দাবি সম্মলিত পোস্টার হাতে অভিযানে নামেন তাঁরা। শিক্ষাকর্মীদের গলায় ঝুলছে প্ল্যাকার্ড। কারোর গলায় ঝুলছে “পশ্চিমবঙ্গ কলেজ অস্থায়ী শিক্ষাকর্মীদের স্বীকৃতি প্রদানে অভিষেক ব্যানার্জির হস্তক্ষেপ চাই” লেখা প্ল্যাকার্ড। আবার কারোর গলায় ঝুলছে “অবিলম্বে কলেজ অস্থায়ী শিক্ষা কর্মীদের সরকারই স্বীকৃতি প্রদান করতে হবে” লেখা প্ল্যাকার্ড।

আরও পড়ুন: দিঘায় উৎসবের ছোঁয়া, সুভদ্রাকেই দুর্গা রূপে পুজো

কীসের দাবিতে পথে নামলেন তাঁরা?
তাঁদের মূল দাবি, পশ্চিমবঙ্গ কলেজ অস্থায়ী কর্মীদের নির্দিষ্ট একটি বেতন কাঠামো ও ৬০ বছরের কাজের নিরাপত্তা নিশ্চিত করতে হবে রাজ্য সরকারকে। অবিলম্বে তাঁদের দাবি পূরণ হোক এমনটাই চাইছেন তাঁরা। অর্থাৎ নির্দিষ্ট বেতন কাঠামো ও কাজের নিরাপত্তার দাবিতেই রাজপথে অস্থায়ী শিক্ষাকর্মীরা। আজ তাঁদের ডেপুটেশন কর্মসূচি। তাঁরা জানিয়েছেন, যে তাঁরা এই বিষয়ে শিক্ষামন্ত্রী ব্রাত্য বসুর হস্তক্ষেপ চান। শুধু শিক্ষামন্ত্রী নয়। অভিষেক ব্যানার্জি ও জনদরদি মাতৃসম মাননীয়া মুখ্যমন্ত্রী মমতা বন্দ্যোপাধ্যায়েরও হস্তক্ষেপ দাবি করেছেন তাঁরা।

দেখুন অন্য খবর