নিউটাউনে স্বর্ণ ব্যবসায়ী খুন, অভিযুক্ত রাজগঞ্জের বিডিও প্রশান্ত বর্মন

সল্টলেক: নিউটাউনে (NewTown) স্বর্ণ ব্যবসায়ী খুনের (Murder) ঘটনায় ঘনাচ্ছে রহস্য। পুলিশ সূত্রে খবর, গত ২৯ অক্টোবর নিউটাউনের যাত্রাগাছি বাগজোলা থেকে উদ্ধার হয়েছিল এক অজ্ঞাত পরিচয় ব্যক্তির মৃত দেহ। যাকে ঘিরে চাঞ্চল্য ছড়িয়েছিল এলাকায়। সেই ঘটনার খবর পেয়ে তদন্তে নেমেছিল পুলিশ (Police)।

তার পরেই পুলিশ জানতে পারে, মৃত ব্যক্তি পশ্চিম মেদিনীপুর জেলার দিলমাটিয়া গ্রামের বাসিন্দা স্বপন কামিলা। পেশায় তিনি ছিলেন একজন স্বর্ণ ব্যবসায়ী। সল্টলেকে তাঁর ছিল একটি সোনার দোকান। যা বেশ কিছুদিন ধরে বন্ধ ছিল। তারই মৃত দেহ নিউটাউনের (Newtown) যাত্রাগাছি বাগজোলা থেকে উদ্ধার হয়েছিল।

আরও পড়ুন: কুলপিতে এনুমারেশন ফর্ম বিতরণে শাসক ঘনিষ্ঠতার অভিযোগ, চরমে রাজনৈতিক উত্তেজনা

সূত্রের খবর, ২৮ অক্টোবর রাতে স্বপন কামিলাকে দত্তাবাদ থেকে গাড়িতে তুলে নিয়ে যাওয়া হয় নিউটাউনের (Newtown) এবি ৬৭ নম্বর বাড়িতে। সেই বাড়ির মালিক গোবিন্দ বাগ জানিয়েছেন, তাঁকেও একই রাতেই ওই বাড়িতে নিয়ে যাওয়া হয়। কিন্তু পরে তাঁকে ছেড়ে দেওয়া হয়েছিল। এরপর সেই বাড়িতেই স্বপনকে বেধড়ক মারধর করা হয় বলে অভিযোগ করেছেন তিনি।

গোবিন্দ বাগ আরও অভিযোগ করেছেন, ঘটনার নেপথ্যে রয়েছেন রাজগঞ্জের বিডিও (BDO) প্রশান্ত বর্মন ও তাঁর সঙ্গীরা। তাঁর দাবি, “ওই অফিসারের সোনার জিনিস হারিয়ে গিয়েছিল। স্বপনকে সন্দেহ করে তাঁরা নিয়ে যান, মারধর করেন। পরে বলে আমরা মিটমাট করে নিচ্ছি।” ময়নাতদন্তের রিপোর্ট অনুযায়ী, স্বপন কামিলাকে পিটিয়ে খুন করা হয়েছে। বিধাননগর দক্ষিণ থানার পুলিশ ইতিমধ্যে গোটা তদন্ত শুরু করেছে।

দেখুন খবর: