সল্টলেকের মনিপাল হাসপাতালের পাশের ভবনে ভয়াবহ আগুন

কলকাতা: সল্টলেকের (Salt Lake) হাসপাতালের পাশের ভবনে ভয়াবহ আগুন (Fire Broke Out Salt Lake)। মঙ্গলবার আগুন লাগে সল্টলেকের মনিপাল হাসপাতালের পাশের ভবনে। ওই ভবনের বেসমেন্ট থেকে বের হচ্ছিল কালো ধোঁয়া! ঘটনাস্থলে পৌঁছেছে দমকলের একাধিক ইঞ্জিন। সূত্রের খবর, হাসপাতালে সেখানে রোগীরা থাকে সেখানে অগ্নীকাণ্ডের ঘটনা ঘটেনি। আগুন যাতে ছড়িয়ে না পড়ে যুদ্ধকালীন তৎপরতায় আগুন নিয়ন্ত্রণে আনার চেষ্টা করছে দমকল বাহিনী।

মঙ্গলবার সকালে হঠাৎই সল্টলেকের মনিপাল হাসপাতালের (Manipal Hospital, Salt Lake) পাশের ভবনে আগুন। ওই ভবনের বেসমেন্ট থেকে কালো ধোঁয়া বার হতে দেখেন স্থানীয়েরা। পাশেই রয়েছে হাসপাতাল। ফলে আতঙ্ক ছড়ায়। যদিও ওই ভবনে কেউ ছিলেন না। জানা গিয়েছে, সেই ভবনের একটি তলায় দ্রুত আগুন ছড়িয়ে পড়ে। খবর পেয়ে দমকলের তিনটি ইঞ্জিন ঘটনাস্থলে পৌঁছয়। আগুন নেভানোর চেষ্টা করছেন দমকলকর্মীরা। ওই চত্বরে আগুন নেভানোর সময় ঝাঁঝালো গন্ধ ছড়িয়ে পড়ে। যার জেরে অসুস্থ হয়ে পড়েছেন এক দমকলকর্মী। দমকল সূত্রে খবর, মঙ্গলবার সকাল ১১টা ১৫মিনিট নাগাদ আগুন লাগার খবর পায় তারা। কীভাবে আগুন লাগল তা এখনও জানা যায়নি। আগুন নিয়ন্ত্রণে এলে, খতিয়ে দেখা হবে। হতাহতের খবর নেই।

আরও পড়ুন: মোথাবাড়ি যেতে চেয়ে কলকাতার হাইকোর্টে দ্বারস্থ শুভেন্দু অধিকারী

অন্য খবর দেখুন